Հաիտիլաո

մինի|Հոնկոնգի Ցուեն Վան Օուշըն Սիրո առևտրի կենտրոնի մասնաճյուղ|alt= մինի|Մասնաճյուղը գտնվում է Սուչժոուում մինի|Պեկինի «Ոսկե ռեսուրսներ» առևտրի կենտրոնի մասնաճյուղ
մինի|Չինաստանի էլեկտրոնային գիտության և տեխնոլոգիայի համալսարանի մասնաճյուղ
մինի|Մակաոյի մասնաճյուղ
մինի|Մալայզիայի մասնաճյուղ

**«Հաիտիլաո» (** **) (լրիվ անվանումը՝ «Հաիտիլաո Ինթերնեշնլ Հոլդինգս Լիմիթեդ», HKEX: 6862) տաք խորտիկներով հայտնի ռեստորանային ընկերություն է, որը հիմնադրվել է Ճան Յոնի կողմից 1994 թվականին Սիչուան նահանգի Ծիանյեն քաղաքում**: «Հաիտիլաոն» Չինաստանի խոշորագույն տաք խորտիկներով ռեստորանների ցանցն է, որը հայտնի է իր «բարձակարգ սպասարկմամբ»։ 2022 թվականի դրությամբ «Հաիտիլաոն» ուղղակիորեն ղեկավարում էր ռեստորաններ աշխարհի շատ մասերում, այդ թվում՝ 1349 ռեստորան մայրցամաքային Չինաստանի 164 քաղաքներում և 67-ը՝ արտասահմանում։

2018 թվականին «Հաիտիլաոն»-ն իր Պեկինի Zhongjun World City մասնաճյուղում ներդրեց սննդի պատրաստման և առաքման ավտոմատացված ռոբոտներ: Ռոբոտացված ձեռքերը և ամբողջ կենտրոնական կառավարման համակարգը մշակվել են Panasonic-ի հետ համագործակցությամբ: Ապագայում  նախատեսվում է շարունակել զարգացնել արհեստական բանականության համակարգը՝ սննդի անվտանգությունը բարձրացնելու համար։

COVID-19 համավարակի ազդեցության պատճառով «Հայտիլաոն» սխալ գնահատեց իրավիճակը և շարունակեց ընդլայնվել, ինչը հանգեցրեց շահույթի անկման: 2021 թվականի նոյեմբերի սկզբին «Հաիտիլաոն» փակել էր ավելի քան 300 մասնաճյուղ: 2021 թվականին ընկերությունը գրանցեց իր առաջին հարկումից առաջ 3.976 միլիարդ յուանի վնաս: Ընկերության զուտ ակտիվների արժեքը նույնպես նվազել է երկու տարի անընդմեջ՝ 2020 թվականից ի վեր:

2024 թվականի մարտին «Հաիտիլաո»ռեստորաններն առաջին անգամ բացեցին ֆրանշիզային մոդել։

## Պատմություն
«Հաիտիլաո Ինթերնեշնլ Հոլդինգս Լիմիթեդ»-ը նախկինում հայտնի էր որպես «Տի Շան Ճոն», որը հիմնադրվել է Ճան Յոնի կողմից 1994 թվականի մարտի 20-ին՝ որպես փոքր ռեստորան, որը հիմնականում մատուցում էր Մալաթան՝ կծու տաք խորտիկի տեսակ: Այժմ այն ​​վերածվել է խոշորամասշտաբ գործող ցանցի, որը մասնագիտանում է սիչուանյան ոճի տաք խորտիկների մեջ՝ ներառելով տարբեր տարածաշրջանային տաք խորտիկների ոճերի առանձնահատկություններ։ «Հաիտիլաո» անվանումը ծագում է Սիչուանի՝ Մաջոնգ սեղանի խաղի տերմինաբանությունից։

«Հաիտիլաո Հոթ Փոթ»-ը իրեն դասում է որպես միջինից բարձր կարգի հոթ փոթ մատուցող, որտեղ մեկ անձի համար միջին արժեքը կազմում է 150-200 յուան: Ընկերությունը նաև հայտնի է հաճախորդների հանդեպ իր ուշադիր սպասարկմամբ, տրամադրում է գոգնոցներ, մազակալներ, ինչպես նաև երեխաների խնամքի ծառայություններ: Սպասարկվող հաճախորդները կարող են օգտվել կոշիկների անվճար փայլեցումից: Մատուցողները նաև կեղևազրկում են ծովախեցգետինները հյուրերի համար, կատարում են լապշա պատրաստելու ցուցադրություններ, երգում են երգեր և ստեղծում են անակնկալներ, օրինակ՝ ծննդյան օրվա համար տորթ: Ռեստորանի անձնակազմը հավաքագրված է ամբողջ Չինաստանից, և հաճախորդները կարող են իրենց հայրենի քաղաքից մատուցող գտնել՝ սպասարկվելու համար: Բացի այդ, ընկերությունը թույլ է տալիս հաճախորդներին իրենց հետ բերել իրենց սեփական սնունդը ու ըմպելիքները: Ընկերությունն ունի նաև առևտրի կենտրոն Սիչուան նահանգի Ծիանան քաղաքում:

1999 թվականին Սիանում բացվեց Հաիտիլաո մասնաճյուղ։

2012 թվականի վերջին Սինգապուրում բացվեց ընկերության առաջին արտասահմանյան մասնաճյուղը: 2015 թվականին բացվեց առաջին մասնաճյուղը Թայվանում՝ Թայբեյում: 2017 թվականին ընկերությունը նախնական վարձակալվեց Հոնկոնգի Յաու Մա Տեյի Կոուլուն Լեյնի երեք հարկերը՝ ամսական մոտավորապես 550,000 հոնկոնգյան դոլարով՝ իր առաջին գլխավոր մասնաճյուղը բացելու համար, որը, նախնական պլանավորմամբ, աշխատելու էր օրական 24 ժամ։ 2017 թվականի հոկտեմբերին Հոնկոնգի մասնաճյուղը պաշտոնապես բացվեց փորձնական շահագործման համար։ 

2018 թվականի մայիսի 17-ին ընկերությունը պլանավորել էր ներդնել 600-700 միլիոն ԱՄՆ դոլար և ցուցակագրման հայտ է ներկայացրել Հոնկոնգի ֆոնդային բորսայում, պլանավորելով ընդլայնել իր մասնաճյուղների ցանցը։ Նույն թվականի սեպտեմբերի 11-ին «Հաիտիլաո»-ն հայտարարեց, որ իր բաժնետոմսերը հանրությանը կառաջարկվեն Հոնկոնգում՝ սկսած սեպտեմբերի 12-ից, և նախատեսվում էր դրանք ցուցակագրել Հոնկոնգի ֆոնդային բորսայի գլխավոր խորհրդում սեպտեմբերի 26-ին: Առաջարկի գինը տատանվում էր 14.80-ից մինչև 17.80 Հոնկոնգյան դոլար մեկ բաժնետոմսի համար: Հիմնվելով մեկ լոտի 1000 բաժնետոմսի վրա՝ մուտքի վճարը կազմել է 17,979.37 Հոնկոնգյան դոլար, որը պատմության մեջ նոր բաժնետոմսի համար ամենաբարձր մուտքի վճարն էր։

2019 թվականի մարտի 27ին առաջին մասնաճյողը բացվեց Մալայզիայում Սանուեյ չաունի Սանուեյ Պիրամիդում։2019 թվականի նոյեմբերի 14-ին Սինգապուրի Լիանհը Ծաո Պաոյից ստացավ «Չինաստանի արդյունաբերության տասը առաջատար ապրանքանիշերի մրցանակը»։ Սինգապուրում ռեստորանների թիվը հասավ 12-ի։

COVID-19 համավարակի բռնկումից հետո ռեստորանը շարունակեց իր ընդլայնումը, սակայն սխալ հաշվարկները հանգեցրին շահույթի զգալի անկման: 2021 թվականի նոյեմբերի սկզբին այն փակել էր ավելի քան 300 մասնաճյուղ։

2023 թվականի օգոստոսի 16-ին «Հաիտիլաոյի Վուքսի Մաոե Տիանտի» մասնաճյուղը գործարկեց մազերի լվացման ծառայություն: Ընկերությունը, պատասխանելով լրատվամիջոների հարցերին, նշել է, որ մազերի լվացման տարածքը անհատականացված նորարարության փորձնական նախագիծ է, որի նպատակն է ավելի շատ առավելություններ տրամադրել։ Հոկտեմբերից սկսած՝ Սիանի արվեստի և գիտությունների համալսարանի ճաշարանում բացվեց «Հաիտիլաո համալսարանական տաք խորտիկներ» մասնագիտացված մասնաճյուղը։ Սա ուսանողական գներով հատուկ տարբերակ է։ Այն կից է ճաշարանին և գործում է միայն ուսանողների համար։ Սա առաջին անգամն է, որ իրենց ռեստորանը սկսում է սպասարկել համալսարաններ։ Սա նաև համավարակից հետո մեր դարաշրջանում վերածննդի և ընդլայնման երևույթ է։

## Մասնաճյուղեր
* «Շուհայ Պեկին Ինվեսթմենթ» ՍՊԸ. մատակարարման ծառայություններ մատուցող ընկերություն, որի գործունեությունը ներառում է հետազոտություններ և զարգացում, մատակարարում, արտադրություն, որակի վերահսկողություն, պահեստավորում, տեղափոխում և վաճառք:
* Haidilao Seasoning-ի պաշտոնական գլխավոր մասնաճյուղը

## Խանութ
2020 թվականի դեկտեմբերի դրությամբ ընկերությունը ամբողջ աշխարհում բացել էր 1400 ռեստորան, այդ թվում՝ 1240-ը մայրցամաքային Չինաստանում և ավելի քան 60-ը՝ Հոնկոնգում, Մակաոյում, Սինգապուրում, Թայվանում, Հարավային Կորեայում, Ճապոնիայում, Թաիլանդում, ԱՄՆ-ում, Ավստրալիայում, Կանադայում և Արաբական Միացյալ Էմիրություններում: 2017 թվականին ընկերության եկամուտը հասել է 10.637 միլիարդ յուանի, ինչը տարեկան 36.2%-ով ավելի է, իսկ շահույթը՝ 1.028 միլիարդ յուան, ինչը 40%-ով ավելի է 2016 թվականի 735 միլիոն յուանի համեմատ: 2021 թվականի նոյեմբերի 5-ին ընկերությունը հայտարարեց մինչև դեկտեմբերի 31-ը 300 մասնաճյուղ փակելու մասին, սակայն առանց կրճատումների: Հիմնական պատճառն այն էր, որ արագ ընդլայնումը հանգեցրել է ցածր արդյունավետության: Ընկերության բաժնետոմսերի գինը կտրուկ անկում է ապրել՝ ոչնչացնելով 350 միլիարդ հոնկոնգյան դոլար շուկայական կապիտալիզացիայից։

## Վիճահարույց միջադեպ
### Սննդի անվտանգության հարցեր
Ընկերությունը բազմիցս հանդիպել է սննդի անվտանգության հետ կապված միջադեպերի: Ընկերությունը գրեթե ամեն ամիս իր պաշտոնական կայքում հրապարակում է տեղեկատվություն իր տարբեր մասնաճյուղներում հայտնաբերված խնդիրների, այդ թվում՝ ժամկետանց սնունդի, անսարք սարքավորումների և ոչ հիգիենիկ դեպքերի վերաբերյալ։

մինի|Սուչժոուի մասնաճյուղի մուտքի մոտ հաճախորդները կարող են մեծ էկրանին դիտել խոհանոցի ուղիղ տեսագրությունը։ 2017 թվականի մայիսի սկզբին «Legal Evening News»-ի լրագրողը հարցազրույցից հետո մտել է Պեկինի Ծինսոն շրջանում գտնվող ռեստորան, ապա հուլիսի վերջին մտել է Թաիյանի մասնաճյուղ: Լրագրողը հայտնաբերել է, որ երկու ռեստորանների սնունդի պատրաստման սենյակում, մատուցման սենյակում, մրգերի պահպանման սենյակում և աման լվանալու տարածքում հայտնաբերվել են առնետներ, որոնցից ոմանք նույնիսկ մագլցել են սննդի պահարանների վրայով: Ջրահեռացման խողովակները մաքրելու համար օգտագործվող ավելներն ու շորերը օգտագործվել են նաև աման լվացող մեքենաների և պահեստային պահարանների մաքրման համար և լվացվել են լվացարաններում: Ամեն օր լվացվում էին սպասք լվացող մեքենաների միայն մակերեսային հատվածները . աման լվացող մեքենայի պատյանը բացելուց հետո լրագրողը հայտնաբերել է, որ փոխադրիչ ժապավենը ծածկված է եղել ճարպով և արձակում է նեխած հոտ, իսկ ներքին պատերին կպած էին սննդի մնացորդներ. ջրի բաքը պարունակում էր մեծ քանակությամբ դեղին կեղտաջրեր, սննդի մնացորդներ և սեղանի սպասք: 2017 թվականի օգոստոսին միջադեպի բացահայտումից հետո ընկերությունը պաշտոնապես արձագանքել է՝ հաստատելով լրատվամիջոցների կողմից հաղորդված խնդիրները: Ընկերությունը խորը ափսոսանք և զղջում է հայտնել՝ նշելով, որ կրելու է համապատասխան տնտեսական և իրավական պատասխանատվություն և հանձնարարել է բոլոր մասնաճյուղներին անցկացնել մանրակրկիտ շտկում և հետաքննություն։ Երկու մասնաճյուղներն էլ կամավոր կերպով դադարեցրել են գործունեությունը խնդիրը շտկելու համար: Պեկինի սննդի և դեղորայքի վարչությունը անմիջապես կանչել է ընկերության Պեկինի տարածաշրջանային ղեկավարին և հետաքննություն է սկսել երկու մասնաճյուղների վերաբերյալ: Ընկերությունը նաև հայտարարել է, որ ներդնելու է «թափանցիկ խոհանոցներ» և արդիականացնելու է իր առկա մշատադիտարկման սարքավորումները՝ ցանցային մշատադիտարկում իրականացնելու համար։ Վերանորոգումից հետո Թաիյանի մասնաճյուղը վերաբացվել է սեպտեմբերի 30-ին, մինչդեռ Ծինսոն մասնաճյուղը վերաբացվել է դեկտեմբերին։

2017 թվականի օգոստոսի սկզբին Սինգապուրի շրջակա միջավայրի ազգային գործակալության պաշտոնյաները ռեստորանի պլանային ստուգման ժամանակ հայտնաբերեցին, որ աշխատակիցը սննդի հետ աշխատելիս ձեռնոցներ չի կրել՝ խախտելով Սինգապուրի հիգիենայի կանոնները: Կանոնակարգի համաձայն, ռեստորանները կարող են տուգանվել մինչև 2000 սինգապուրյան դոլար կամ ժամանակավորապես կասեցվել գործունեության լիցենզիան նման հիգիենիկ խնդիրների պատճառով: Օգոստոսի 28-ին ռեստորանի Սինգապուրի պատասխանատու մենեջեր Ֆանը հայտարարեց, որ ներգրավված աշխատակցի հետ կապված միջադեպ է տեղի ունեցել: Նա նաև հայտարարեց, որ Սինգապուրի բոլոր չորս մասնաճյուղերը ենթարկվել են համապարփակ ստուգման և ներդրել են մի շարք նոր հիգիենիկ միջոցառումներ, այդ թվում՝ ամսական վնասատուների դեմ պայքարի ստուգումների ավելացումը՝ մեկից երկու անգամ։

2018 թվականի փետրվարի 10-ին Քլարկ Քուեյի Ռիվեր Վելի Ռոուդում գտնվող  Սինգապուրի մասնաճյուղը տուգանվեց 800 սինգապուրյան դոլարով և երկու շաբաթով կասեցվեց գործունեության լիցենզիան Ազգային շրջակա միջավայրի գործակալության կողմից, քանի որ աշխատակիցները սննդին դիպչում էին մերկ ձեռքերով և վաճառում ոչ հիգիենիկ սնունդ: Բոլոր ներգրավված աշխատակիցները պարտավոր էին մասնակցել սննդի հիգիենայի հիմնական դասընթացի և կրկին հանձնել վորակավորման քննությունը։

2025 թվականի մարտի 6-ին չինական համացանցում տարածվեց մի տեսանյութ, որտեղ տղամարդը սեղանի վրա կանգնած միզում էր «Հաիտիլաո» տաք կաթսայի մեջ։ Մարտի 8-ին Շանհայի հանրային անվտանգության բյուրոյի Հուանպուի մասնաճյուղը հետաքննությունից հետո հրապարակեց ոստիկանական զեկույց, որում նշվում էր, որ փետրվարի 24-ի վաղ առավոտյան երկու տղամարդ (մեկը՝ Թան ազգանունով, մյուսը՝ Վու ազգանունով) Շանհայի Բունտի վրա գտնվող «Հաիտիլաո» ռեստորանի մասնավոր սենյակում ճաշելուց հետո միզել են տաք կաթսայի արգանակի մեջ։ Նրանցից մեկը նկարահանել է միջադեպը և տեղադրել այն համացանցում։ Ոստիկանությունը հաստատել է կասկածյալների ինքնությունը և երկու տղամարդկանց էլ վարչական կալանքի է ենթարկել։ Հետագայում «Հաիտիլաոն» հայտարարեց, որ մարտի 10-ին քաղաքացիական հայց է ներկայացրել Շանհայի Հուանպուի շրջանային դատարան և փոխարինել է տուժած մասնաճյուղի բոլոր կաթսաներն ու սպասքը՝ իրականացնելով մանրակրկիտ մաքրման և ախտահանման գործընթաց: Մարտի 12-ին «Հաիտիլաոն» հայտարարեց, որ ամբողջությամբ կվերադարձնի փետրվարի 24-ից մարտի 8-ը մասնաճյուղում ճաշած 4109 հաճախորդների սննդի ծախսերը, ինչպես նաև կփոխհատուցի հաճախորդներին իրենց պատվերների համար վճարված գումարի տասնապատիկը։ Սեպտեմբերի 12-ին Շանհայի Հուանպու շրջանի ժողովրդական դատարանը հրապարակեց առաջին ատյանի վճիռը, որով պարտավորեցրեց երկու դեռահասներին և նրանց ծնողներին հրապարակային ներողություն խնդրել «Հաիտիլաո» ընկերությունից՝ հատուկ թերթում, և պարտավորեցրեց երկու դեռահասների ծնողներին վճարել 2.2 միլիոն յուան ​​փոխհատուցում։ Գերագույն ժողովրդական դատարանի տվյալներով՝ երկու դեռահասները խաղում էին «Ճշմարտություն, թե՞ համարձակություն» խաղը տաք կաթսայի շուրջ։ Առաջին խաղաշրաջանում պարտվելուց հետո, Սյաո Տանը, որը արկած էր փնտրում, հանկարծակի կանգնեց սեղանի վրա և միզեց եռացող տաք կաթսայի մեջ։ 2026 թվականի հունվարի 8-ին և 12-ին «Ժողովրդական դատարանի օրաթերթը» հրապարակեց գործին առնչվող կողմերի՝ Թանի և Վուի, ինչպես նաև նրանց ծնողների համապատասխանաբար ներողության հայտարարությունները։。

2025 թվականի դեկտեմբերի 31-ին, Սյուչժոուի Յունլոն Վանտա Պլազա քաղաքի «Հաիտիլաո» ռեստորանի հաճախորդների սեղանի շուրջ նստած երկու տարեկան երեխան տակդիր է նետել սեղանին դրված կաթսայի մեջ։ Այնուհետև ռեստորանի աշխատակիցները հեռացրել են կաթսան և զանգահարել ոստիկանություն։ Տեղական ոստիկանությունը համապատասխան միջոցներ է ձեռնարկել դեպքի վայրում ներկա խնամակալի նկատմամբ։

### Սեփական սնունդ բերելու հետ կապված խնդիրներ
Մայրցամաքային Չինաստանում «Հաիտիլաո» տաք կաթսաներով ռեստորանները թույլ են տալիս հաճախորդներին իրենց հետ բերել այնպիսի սնունդ, որը չկա ճաշացանկում, սակայն սննդի անվտանգությունն ապահովելու համար ռեստորանները պարտավոր են պահել ուտեստների նմուշներ (սնունդ բերելու կոնկրետ պահանջները որոշվում են յուրաքանչյուր մասնաճյուղի կողմից)։ 

2017 թվականի դեկտեմբերի 12-ին Թայվանում գործող «Հայտիլաո» մասնաճյուղը հայտարարեց, որ հաճախորդները կարող են անվճար իրենց հետ բերել իրենց սեփական սնունդն ու ըմպելիքները, և որ չի լինի նվազագույն ծախսերի պահանջ, ճաշելու ժամանակային սահմանափակում և մասնավոր սենյակների համար լրացուցիչ նստելավճար: Լուրը անմիջապես առաջացրեց հանրային լայն արձագանք՝ ավելի շատ հաճախորդներ ներգրավելով Թայվանի «Հաիտիլաո» ռեստորաններ, հաճախորդների ոգևորությունը մեծ էր: Վիճակագրությունը ցույց է տալիս, որ «Հաիտիլաո» Թայվանի հաճախորդների 90%-ը իրենց հետ բերում է իրենց սեփական սնունդը: Սակայն այս պրակտիկան քննադատության է արժանացել թայվանական «հոթ փոթ» ռեստորանների սեփականատերերի կողմից, որոնք կարծում են, որ սա ռազմավարություն է, որը «խաթարում է շուկայի միտումները», իսկ ոմանք նույնիսկ անհանգստանում են, որ «Հաիտիլաոն» կփչացնի իրենց հաճախորդների որակը:Հաճախորդների կողմից բերված սննդի չափազանց մեծ քանակի պատճառով, որը գերազանցում էր ռեստորանի սննդի անվտանգության նկատմամբ վերահսկողությունը, ռեստորանը 2018 թվականի փետրվարի 1-ին հայտարարեց, որ փետրվարի 15-ից դադարեցնում է արտաքին սնունդ բերելու թույլտվության գործարկումը՝ պահպանելով մասնավոր սենյակների համար նվազագույն ծախսերի պահանջի բացակայության քաղաքականությունը: Հայտարարության մեջ նաև նշվում էր, որ հաճախորդները կարող են առաջարկել իրենց դուր եկած սնունդը, որը չի վաճառվում ռեստորանում, և ռեստորանը կքննարկի դրանք ճաշացանկում ավելացնելու հնարավորությունը: Հայտարարությունից հետո Շանհայի մասնաճյուղը նույնպես հայտարարեց, որ հաճախորդներին թույլ չի տրվի բերել իրենց սեփական սնունդը: Պեկինի Արևմտյան ճանապարհի մասնաճյուղի հաճախորդները, որոնք ցանկանում էին բերել իրենց սեփական սնունդը, պարտավոր էին ստորագրել մի շարք պայմանագրեր: 

2023 թվականի փետրվարի վերջին որոշ ինտերնետ օգտատերեր հայտնեցին, որ «Հաիտիլաոն» արգելել է հաճախորդներին իրենց հետ սնունդ բերել։ Հաճախորդների սպասարկման ծառայությունը հետագայում հաստատեց, որ փետրվարի 21-ից ի վեր մայրցամաքային Չինաստանում գտնվող «Հաիտիլաո» մասնաճյուղները խստորեն կիրառել են դրսից սնունդ բերելու արգելքը:

### Մտահոգություններ հսկողության տեսագրությունների վերադարձի վերաբերյալ
Թայվանի «Հաիտիլաոն» մտահոգություններ է հայտնել գաղտնիության և ազգային անվտանգության վերաբերյալ՝ իր մասնաճյուղներում հսկողության տեսախցիկների ծանրաբեռնված տեղադրման պատճառով: «Հաիտիլաո» կրկին հայտարարել է, որ բոլոր պատկերները մշակվում են Թայվանի օրենսդրությանը համապատասխան, չեն պահուստավորվի Թայվանից դուրս, և որ ձայնագրված տվյալները կվերագրվեն ցիկլի միջոցով և երկար ժամանակ չեն պահպանվի: Այնուամենայնիվ, որոշ մարդիկ շարունակում են մտահոգություն են հայտնել այն մասին, թե արդյոք ընկերությունը պահպանել է իր խոստումները  տվյալների արտահոսքի վերաբերյալ: Մյուսները կարծում են, որ ձայնագրող սարքավորումներ ունենալը նորմալ է և տարբեր կարծիքներ ունեն դրանց արժեքի և ազդեցության վերաբերյալ։

## Հղումներ

## Արտաքին հղումներ

Կատեգորիա:1994 հիմնադրված ընկերություններ
Կատեգորիա:Հոնկոնգի բորսայում բաժնետոմսեր ունեցող ընկերություններ
Կատեգորիա:Չինական ապրանքանիշներ
Կատեգորիա:Չինական խոհանոց
Կատեգորիա:Չինաստանի ընկերություններ
Կատեգորիա:Ռեստորանային ցանցեր
Կատեգորիա:Ֆրանկֆուրտի Արժեթղթերի Բորսայում տեղադրված ընկերություններ